# PROJEKTNI ZADATAK

**GRAD CAZIN, BOSNA I HERCEGOVINA**

**Rekonstrukcija vodovoda Pećigrad**

1. **UVODNE NAPOMENE**
	1. **Pozadina projekta**

Vodovod Pećigrad izgrađen je 80-tih godina prošlog stoljeća od strane vodovoda iz Velike Kladuše prvenstveno za potrebe pogona Agrokomerca na ovom području. Sistem se sastoji od pumpne stanice Donja Lučka, potisnog cjevovoda, rezervoara Mrkovine i opskrbne mreže. Nakon rata vodovod Velika Kladuša je vodovodu Cazin sporazumno predao na upravljanje vodovod Pećigrad, budući da se isti nalazi na području općine Cazin.

* 1. **Postojeće stanje**

Tokom 2018.godine vodovod Cazin je pripremio projektno-tehničku dokumentaciju za spajanje vodovoda Pećigrad na vodovodni sistem Ljubijankići, kojim upravlja vodovod Cazin. Ovim projektom predviđena je izgradnja prekidne komore i spojnog cjevovoda u naselju Krakača, čijom izgradnjom će se vodovod Pećigrad odvojiti od vodovodnog sistema Velike Kladuše.

Postojeći rezervoar Mrkovine je potrebno zadržati u sistemu na način da će se jedna komora od 500 m3 koristiti za potrebe vodovoda Cazin, a druga komora za potrebe vodovoda Velika Kladuša. S tim u vezi potrebno je osigurati snabdijevanje rezervoara Mrkovine iz novoprojektovanog rezervoara/prekidne komore Krakača.

* 1. **Postojeće studije i dokumentacija**

Sljedeće studije i dokumentacija je urađena u proteklom periodu od strane različitih konsultanata:

1. Glavni projekat prekidne komore Krakača iz 2018.godine
2. Nacrt postojeće vodovodne mreže Pećigrad
3. **CILJEVI PROJEKTA**

Cilj projekta je pripremiti projektno rješenje za rekonstrukciju vodovoda Pećigrad kojeg karakterišu gubici od 70-80%.

1. **OPIS ZADATAKA**

Projektant će u saradnji sa JKP ‘’Vodovod’’ doo Cazin izvršiti noćno mjerenje gubitaka u vodovodu Pećigrad radi utvrđivanja kritičnih dionica cjevovoda. JKP ‘’Vodovod’’ doo Cazin je u proteklom period posjeduje izgrađeno mjerno mjesto u rezervoaru Mrkovine i šahtu Rošići – odvojku za naselje Pećigrad. Noćno mjerenje će se izvršiti metodom step-by-step, a cilj je utvrditi na kojim cjevovodima su najveći gubici, što će biti osnova za definiranje prioriteta za rekonstrukciju. Nakon provedenog noćnog mjerenja projektant će sačiniti izvještaj sa prijedlogom cjevovoda za rekonstrukciju po prioritetima.

Po usvajanju izvještaja od strane revidenta, projektant će pristupiti izradi idejnog i glavnog projekta rekonstrukcije cjevovoda u skladu sa definiranim prioritetima. Projekat rekonstrukcije će obuhvatiti najmanje 10.000 m’ cjevovoda za koje je potrebno izvršiti geodetsko snimanje, idejni i glavni projekat, te elaborat nepotpune eksproprijacije trase vodovoda. Idejni i glavni projekat mora biti urađen u skladu sa zakonskom regulativom i uredbama koje uređuju sadržaj projektne dokumentacije. Elaborati eksproprijacije moraju sadržavati minimalno: podatke o vlasništvu, naziv parcele, naziv kulture i klasu zemljišta, broj posjedovnog lista, broj parcele po novom i starom premjeru, površinu parcele, kao i površinu koja je predmet eksproprijacije. Projektna dokumentacija će biti razdvojena u najmanje tri knjige ili sveske radi bržeg rješavanja imovinsko-pravnih odnosa.

Imajući u vidu da je potrebno postojeći rezervoar Mrkovine zadržati u upotrebi ( jedna komora za potrebe Cazina, a druga za potrebe Velike Kladuše), potrebno je izvršiti projektovanje ulaznog i izlaznog cjevovoda u rezervoar po ovom principu. Također, od projektanta se očekuje da na kritičnim dionicama cjevovoda, u kojima će usljed spajanja na vodovodni system Ljubijankići, doći do povećanja pritiska u mreži, predvidi odgovarajuće mjere za regulaciju pritiska.

1. **ISPORUKE**

Konsultant će isporučiti sljedeću dokumentaciju:

1. Izvještaj o provedenom noncom mjerenju u 2 printane verzije i 1 elektronsku verziju.
2. Idejni projekat u 2 printane verzije i 1 elektronskoj verziji.
3. Glavni projekat u 4 printane verzije i 1 elektronskoj verziji.

Svi primjerci tehničke dokumentacije se isporučuju na Bosanskom jeziku (latinično pismo). Kod svih primjeraka dokumentacije koja se isporučuje elektronski, dostavlja se sljedeće:

1. Tekstualni dio u pdf i word formatu,
2. Hidraulički i ostali proračuni u pdf i excel formatu,
3. Predmjer i predračun radova u pdf i excel formatu,
4. Nacrti u pdf i dwg formatu.
5. **PROFIL KONSULTANTA**

Projektant i revident moraju imati sljedeća ovlaštenja nadležnih tijela:

1. Ovlaštenje Kantonalnog ministarstva građenja, prostornog uređenja i zaštite okoliša USK za poslove projektovanja, nadzora i revizije.